***ΡΗΜΑ – ΥΠΟΚΕΙΜΕΝΟ – ΑΝΤΙΚΕΙΜΕΝΟ – ΚΑΤΗΓΟΡΟΥΜΕΝΟ***

***Οι βασικοί όροι μίας πρότασης είναι το ρήμα και το υποκείμενο .***

***Ρήμα :***Η πιο σημαντική λέξη μέσα στην πρόταση. Φανερώνει ενέργεια – ποιος/τι παθαίνει αυτό που λέει το ρήμα – μία κατάσταση.

Ἀθηναῖοι *ἀδικοῦσιν* ἡμᾶς.

***Υποκείμενο :*** Η λέξη που φανερώνει ποιος κάνει – παθαίνει – ή βρίσκεται στην κατάσταση που δηλώνει το ρήμα. Το υποκείμενο του ρήματος βρίσκεται πάντα σε ονομαστική. Το ρήμα συμφωνεί σε μία πρόταση με το υποκείμενό του, στο πρόσωπο και στον αριθμό. Το ρήμα μπαίνει στον πληθυντικό αριθμό, αν τα υποκείμενα είναι δύο ή περισσότερα.

***Οὗτος*** ἐδίδαξεν μὲ τὴν στρατηγίαν.

***Ἀλέξανδρος*** πόλεις δύο ἔκτισεν.

***Οἱ Πέρσαι*** διδάσκουσι τοὺς παίδας σωφροσύνην.

***Συνδετικά Ρήματα :*** Τα ρήματα που συνδέουν το υποκείμενο τους με συγκεκριμένη ιδιότητα – χαρακτηριστικό – ποιότητα. Είναι συγκεκριμένα και μερικά από αυτά είναι:

|  |  |  |  |
| --- | --- | --- | --- |
| Το **εἰμί** και άλλα με συγγενική σημασία, όπως: | Τα **δοξαστικά**: | Τα **κλητικά**: | Τα **προχειριστικά**, δηλ. όσα σημαίνουν εκλογή, διορισμό: |
| ***γίγνομαι*** (γίνομαι)  | ***λέγομαι*** (θεωρούμαι)  | ***ὀνομάζομαι***  | ***αἱροῦμαι***(εκλέγομαι):  |
| ***καθίσταμαι***(γίνομαι)  | ***εὑρίσκομαι*** (θεωρούμαι)  | ***καλοῦμαι*** (ονομάζομαι) | ***λαγχάνω*** (εκλέγομαι με λαχνό)  |
| ***διατελῶ*** (είμαι συνεχώς) | ***ἁλίσκομαι*** (πιάνομαι, θεωρούμαι)  | ***προσαγορεύομαι***(ονομάζομαι) | ***χειροτονοῦμαι***(εκλέγομαι με ανάταση του χεριού)  |
| ***τυγχάνω***(τυχαίνει να είμαι)  | ***νομίζομαι*** (θεωρούμαι) |  | ***ἀποδείκνυμαι*** (διορίζομαι, αναδεικνύομαι) *διορίζομαι* |
| ***ὑπάρχω***(είμαι από την πρώτη στιγμή)  | ***ἡγοῦμαι***(θεωρώ)  |  |  |
| ***ἔφυν*** (γεννήθηκα)  | ***κρίνομαι*** (θεωρούμαι)  |  |  |
| ***πέφυκα***(είμαι από τη φύση μου) | ***φαίνομαι*** |  |  |
|  | ***δοκῶ*** |  |  |

***Κατηγορούμενο :*** Η λέξη που δίνει μία ιδιότητα – χαρακτηριστικό – ποιότητα στο υποκείμενο του ρήματος. Τα συνδετικά ρήματα έχουν κοντά τους κατηγορούμενο. Συνήθως είναι επίθετο ή μετοχή μέσης/παθητικής φωνής.

Το κατηγορούμενο συμφωνεί με το υποκείμενο σε γένος, αριθμό και πτώση.

Ὁ σοφὸς ἐστι ***εὐδαίμων***.

 *Χελιδών ἐστι* ***φιλάνθρωπος***(=φίλη του ανθρώπου).

 *Κύκνοι* ***εἰρηναῖοί*** (= ειρηνικοί) *εἰσι*.

 Οὗτοι ***φίλοι*** καὶ ***ξένοι*** ὠνομάζοντο.

***ΠΡΟΤΑΣΕΙΣ ΑΠΛΕΣ:*** είναι οι προτάσεις που περιέχουν μόνο τους κύριους όρους, δηλαδή **το υποκείμενο και το κατηγόρημα**. *Το κατηγόρημα* διακρίνεται σε δύο είδη:

α) *μονολεκτικό* – περιλαμβάνει μόνο ρηματικό τύπο,

β) *περιφραστικό* – περιλαμβάνει συνδετικό ρήμα + κατηγορούμενο).

***ΠΡΟΤΑΣΕΙΣ ΕΠΑΥΞΗΜΕΝΕΣ – ΣΥΜΠΛΗΡΩΜΕΝΕΣ:*** είναι οι προτάσεις στις οποίες υπάρχουν εκτός των κύριων όρων και δευτερεύοντες όροι, δηλαδή προσδιορισμοί.

Προσοχή: στους δευτερεύοντες όρους μιας πρότασης περιλαμβάνεται και *το* **αντικείμενο.**

***Αντικείμενο :*** Στα ρήματα που φανερώνουν ότι το υποκείμενο ενεργεί, όταν η ενέργεια που κάνει το υποκείμενο καταλήγει/μεταβαίνει κάπου, τότε το ρήμα λέγεται ***μεταβατικό***. Η λέξη ή οι λέξεις που φανερώνουν που καταλήγει η ενέργεια που κάνει το υποκείμενο λέγεται αντικείμενο. Συνήθως το συναντάμε σε πτώση αιτιατική. Πολλά μεταβατικά ρήματα όμως έχουν περισσότερα από ένα αντικείμενα όπου το ένα να είναι σε αιτιατική και το άλλο σε γενική ή δοτική. Το αντικείμενο ή τα αντικείμενα ενός ρήματος σε μία πρόταση τα βρίσκουμε αν κάνουμε στο ρήμα την ερώτηση «τι» ή «με τι» - «από τι» - «σε τι» - «για τι».

***Μιλτιάδην*** *ἐδίωξαν οἱ ἔχθροί.*

 *Ἁλιεύς* ***αὐλοὺς*** *εἶχε*.

 *Ἅνθρωπός τις εἶχεν* ***ὄνον*** *καὶ* ***ἵππον***.

*Ἅπαντες ἤκουον* ***τοῦ ρήτορος****.*

*Κίμων ἠλευθέρωσε* ***τοὺς Μιλησίους τῆς δουλείας****.*

*Ἀπηλλάξαμεν* ***ὑμᾶς τῶν δεσμῶν****.*

*Προμηθεύς ἔδωκε* ***τοῖς ἀνθρώποις τό πύρ****.*

**ΡΗΜΑ – ΥΠΟΚΕΙΜΕΝΟ – ΑΝΤΙΚΕΙΜΕΝΟ**

Μιλτιάδην ἐδίωξαν οἱ ἔχθροί.

 Αλιεύς αὐλοὺς εἶχε.

 Ἅνθρωπός τις εἶχεν ὄνον καὶ ἵππον.

Ἅπαντες ἤκουον τοῦ ρήτορος.

Κίμων ἠλευθέρωσε τοὺς Μιλησίους τῆς δουλείας.

Ἀπηλλάξαμεν ὑμᾶς τῶν δεσμῶν.

Προμηθεύς ἔδωκε τοῖς ἀνθρώποις τό πύρ.

Οἱ στρατιῶται διώκουσιν τοὺς πολεμίους.

Οἱ σοφισταὶ διδάσκουσιν τοὺς νεανίας τὴν ἀρετήν.

Οἱ Λακεδαιμόνιοι νομίζουσι τὴν λιποταξίαν αἰσχύνην.

Ἡ τροφὸς καὶ ἡ μήτηρ ἐπιμελοῦνται τῶν παίδων.

Πολλὰ ἀγαθὰ οἱ θεοὶ παρέχουσι τοῖς ἀνθρώποις.

Οὗτος ἐδίδαξεν μὲ τὴν στρατηγίαν.

***ΑΣΚΗΣΕΙΣ***

**Να εντοπίσετε στις παρακάτω προτάσεις το ρήμα και το υποκείμενο, και όπου υπάρχουν, το κατηγορούμενο ή το αντικείμενο ή τα αντικείμενα.**

*Τῇ ὀγδόῃ ἡμέρα καθορῶμεν ἀνθρώπους πολλοὺς ἐπὶ τοῦ πελάγους διαθέοντας.*

*Μέχρι μὲν οὖν τινος Φελλόποδες συνοδοιποροῦσι ἡμῖν παραθέοντες.*

*Ἀλέξανδρος παίσας τῷ ξίφει διέκοψε τὸν δεσμὸν.*

*Βουκεφάλας λευκὸν σῆμα ἐπὶ τῆς κεφαλῆς εἶχεν.*

*Τὸ παιδίον φαίνεται ἀσθενές.*

*Ἀλέξανδρος ἐκαλεῖτο μέγας.*

*Οἱ Πέρσαι ἔλυσαν τὰς σπονδάς.*

*Οἱ στρατιῶται διώκουσιν τοὺς πολεμίους.*

*Οἱ σοφισταὶ διδάσκουσιν τοὺς νεανίας τὴν ἀρετήν.*

*Ὑμεῖς οὐ λέγετε ἡμῖν τὴν ἀλήθειαν.*

*Οἱ Λακεδαιμόνιοι νομίζουσι τὴν λιποταξίαν αἰσχύνην.*

*Ἡ τροφὸς καὶ ἡ μήτηρ ἐπιμελοῦνται τῶν παίδων.*

*Πολλὰ ἀγαθὰ οἱ θεοὶ παρέχουσι τοῖς ἀνθρώποις.*

*Οὗτος ἐδίδαξεν μὲ τὴν στρατηγίαν.*

*Ὁ σοφὸς ἐστι εὐδαίμων.*

*Βουκεφάλας ὑπὸ καύματος καματηρὸς ἐγένετο.*

*Ὁ ἵππος μέλας ἦν καὶ τῷ θυμῷ γενναῖος.*

*Ἀλέξανδρος πόλεις δύο ἔκτισεν.*

*Βουκεφάλας λευκὸν σῆμα ἐπὶ τῆς κεφαλῆς εἶχεν.*

*Οἱ Πέρσαι διδάσκουσι τοὺς παίδας σωφροσύνην.*